Diari Oficial de la Generalitat Valenciana


Sumari del DOGV 4576, del 29-08-2003 (2003/9423)

ORDE de 1 de juliol de 2003, de la Conselleria de Cultura, Educació i Esport, per la qual s'atribuïx la denominació específica de Las Lagunas a l'Instituto de Educación Secundaria núm.2 de Torrevieja.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9423


Data del document
:   01-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrevieja
    * centre d'ensenyament
    * ensenyament públic

ORDE de 1 de juliol de 2003, de la Conselleria de Cultura, Educació i Esport, per la qual s'atribuïx la denominació específica de Las Lagunas a l'Instituto de Educación Secundaria núm.2 de Torrevieja. [2003/9423]
  
El Consell Escolar de l'Instituto de Educación Secundaria núm.2 de Torrevieja, en la sessió celebrada el 2 d'abril de 1998, va aprovar sol·licitar per al mencionat centre la denominació específica de Las Lagunas. Esta proposta va ser aprovada pel Consell Escolar Municipal, en sessió celebrada el dia 5 de maig de 1998, i disposa de l'informe favorable de la Inspecció Educativa de la Direcció Territorial de Cultura i Educació d'Alacant, amb data 28 de març del 2003.
  
Les llacunes de Torrevieja i La Mata, amb una superfície humida de 1.400 i 700 hectàrees respectivament, ocupen aproximadament el 55% del terme municipal de Torrevieja, i conformen les conegudes «Salinas de Torrevieja», considerades les de major producció de sal d'Europa i les segones del món. Esta nova explotació industrial va ser la que va donar peu al naixement d'esta ciutat salinera. Estes dues zones humides constituïxen una important àrea de nidificació i hivernació per a més d'un centenar d'espècies. Este espai està inclòs en la llista de les zones humides més importants d'Europa, ja que en 1971 va ser declarada zona humida d'importància internacional. A més és una àrea ZEPA, zona d'especial protecció per a les aus. En 1988 la Generalitat Valenciana va declarar este espai Paratge Natural. En 1989 es va declarar Refugi Nacional de Caça. En 1994 es va declarar Parc Natural, per considerar que els seus valors naturals requerien una protecció de major grau. El 22 de març d'eixe mateix any s'aprovà per decret del Govern Valencià el Pla d'Ús i Gestió, actualment en vigor.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià, publicat en el Diari Oficial de la Generalitat Valenciana, de 8 de setembre, establix que, creat l'institut, el consell escolar del dit centre podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Concedir la denominació específica de Las Lagunas a l'Instituto de Educación Secundaria núm.2 de Torrevieja, codi 87087057.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciòsa Administrativa, contra la present orde que posa fi a la via administrativa es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 1 de juliol de 2003
  
El conseller de Cultura, Educació i Esport
  
ESTEBAN GONZÁLEZ PONS